
מדינת ישראל
משרד החינוך 
המשנה למנהל הכללי וסמנכ"ל בכיר למינהל ולמשאבי אנוש

אגף רכש מכרזים והתקשרויות
ירושלים, ‏10 ביולי 2012

כ' בתמוז, תשע"ב

מכרז היקפים משתנים מס' 14/6.2012: מתן שירותי ארגון מינהלי לביצוע קורסי פיתוח מקצועי וימי עיון לעובדי הוראה

הבהרה מספר 1
1. מערכת קלידת ההשתלמויות תועבר לקבלן החדש שייבחר במסגרת מכרז זה.
המערכת הינה מערכת מג'יק.

2. השרתים המתוארים במכרז אינם בבעלות המשרד.
3. מסמכי האפיון המפורטים במסגרת מכרז זה, אושרו ע"י האגף במשרד, לרבות מסמכי האיפיון של מערכת קלידת ההשתלמויות.
4. ממוצע הפניות בחודש מוערך בכ – 7,000 פניות.
לא קיים בידי המשרד מידע בדבר אורך הממוצע של השיחות.

5. בסעיף 6- ד' במסמך סיכום תשובות יש לתקן כי דרישת הניסיון כפי ששונתה בסעיף זה הינה של "רכז תקציב ארצי".
6. המציע אינו נדרש להציג אישור ביטוחים חתום, במועד הגשת ההצעה.
7. אופן התשלום למרצים הינו כמתואר בסעיף 5.11 במכרז, כאשר בסעיף 5.10.5 במכרז הוגדר כי:
"המשרד ישלם לקבלן בגין שכרו של המרצה כמפורט להלן:

שכר מרצים
-
התשלום למרצים יהיה אך ורק עפ"י הכללים והקריטריונים המופיעים בקול קורא מאגר מרצים מספר 13/3.04 או כל קול קורא אחר שיחליפו ועפ"י דרגת השכר שנקבעה למרצה במאגר

שכר המרצים כולל בתוכו את כל המרכיבים החוקיים והמוסכמים הנדרשים ממעסיק, לרבות פיצויים, תגמולים ומיסים הנגזרים מהשכר.

החזר הוצאות נסיעה-
תשלום למרצים בגין הוצאות נסיעה, כמוגדר בטבלאות החשכ"ל.

שעות ביטול זמן
-
תשלום למרצים בגין שעות ביטול זמן, כמוגדר בטבלאות החשכ"ל.

מס ערך מוסף
-
במידה והקבלן הינו עוסק מורשה והגיש למשרד חשבונית מס כנדרש.

מס מעסיקים/שכר
-
במידה והקבלן הינו מלכ"ר.
ביטוח לאומי
-
עפ"י החוק."
8. עפ"י המוגדר בסעיף 5.11.2 במכרז:

"הקבלן יעבד את הנתונים המתקבלים ויחשב את גובה השכר המגיע למרצים בגין הפעילויות שבוצעו והוצגו על ידם, תוך התייחסות לדיווח המרצה על הוצאות נסיעה בהתאם לנתונים הרשומים במאגר המרצים ובהתאם לטבלת מרחקי הנסיעה בין הערים כפי שניתנים למדידה באמצעות אתר המשרד . 
יודגש כי התשלום בגין החזר הוצאות נסיעה ישולם עפ"י הנתונים באתר ולא רק עפ"י דיווח המרצה."
9. הצעת המחיר המפורטת בסעיף זה בנויה על כל התהליכים המפורטים במכרז בכללותו.
10. היקף ההשתלמויות לא מאושרות הינו בערך 100 בשנה. בשלב האישורים – עד לאי אישורה של ההשתלמות, התהליך רגיל. 
מרגע שהיא לא מאושרת, להוציא עדכון הסטטוס של ההשתלמות במערכת, לא נדרש המשך טיפול.
11. השתלמות רגילה הינה כל השתלמות שאינה "מסלול לימודים אישי". ראה הגדרות בסעיפים 3.20-3.22 במכרז.
12. מסלול ידני מתייחס לאישור השתלמות שניתן עפ"י נתוני יומן פיזי.
13. אין חפיפה בפעילות בין סעיפים 15.1.3-4 לבין סעיף 15.1.1-(1) בהצעת המחיר.
סעיף 15.1.1-(1) מתייחס לאישור קורס לצבירה לוותק או לגמול השתלמות, אישור שניתן למוסד היוזם את ההשתלמות בהתאם לתהליך המפורט במכרז. 
לעומת זאת סעיפים 15.1.3-15.1.4 מתייחסים לשליחת אישורי השתלמות לעובדי הוראה שהשתתפו בהשתלמות שאושרה ונמצאו זכאים לקבלת האישור לצבירה לותק/גמול.

14. בסעיף 15.1.1-(2) תהליך שליחת האישורים מפורט על מנת להבהיר כי זהו חלק מתהליך סגירת ההשתלמות, כאשר התמחור לגביהם מופיע בסעיפים 15.1.3-15.1.4. 
אין המציע נדרש לכלול בהצעת המחיר לסעיף 15.1.1-(2) את נושא שליחת האישורים.
15. מסלול ממוחשב יתקיים לכשיופעל מערך היומנים הממוחשבים, כאשר על הקבלן יהיה להציע לאגף דרך להפעלת התהליך.
16. התעריף בעד סגירת השתלמות יישאר אותו תעריף.
17. בשלב שבו יוחלט להפסיק את השימוש ביומנים הפיזיים ומעבר לשימוש ביומנים ממוחשבים בלבד, הקבלן יקבל תמורה רק עפ"י התעריף שהציג במסלול הממוחשב.

